b'\n_START_ARTICLE_\nExile\n_START_SECTION_\nIgralno polje\n_START_PARAGRAPH_\nIgralno polje sestavlja igralno okno, velikosti 9*9, desno od okna so izpisane lastnosti posameznega karakterja, ter sporo\xc4\x8dilno okno, kjer se zapisujejo vse reakcije skupine. Pod igralnim oknom so prikazani gumbi z akcijami skupine(Izvr\xc5\xa1i urok, poglej, obrambni polo\xc5\xbeaj, poberi predmete, uporabi,...). V bitki s sovra\xc5\xbeniki so gumbi druga\xc4\x8dni kot izven bitke.\n_START_SECTION_\nExile I: Escape from the pit\n_START_PARAGRAPH_\nPrvi del, Exile: Escape from the pit je bil izdan leta 1995. V tem delu igralec ustvari lastno skupino, s katero mora izpolniti podane naloge. Prvi del \xc5\xbee vsebuje osnove, ki se pozneje niso spremenile: skupina sestavlja \xc5\xa1est karakterjev, vsak s svojimi lastnostmi. Vsak karakter pa ima svojo smer bojevanja(\xc4\x8darovnik, zdravilec, bojevnik, lokostrelec). \xc4\x8carovnik in zdravilec lahko izvajata svoje uroke. Bojevnik in lokostrelec pa se bojujeta. Pri opravljanju nalog se odkriva nov svet, nova spoznanja in bitke.\n_START_SECTION_\nZgodba\n_START_PARAGRAPH_\nIzgnanci so ljudje, ki so bili preve\xc4\x8d druga\xc4\x8dni, bili so izlo\xc4\x8deni iz dru\xc5\xbebe, ali pa so imeli le druga\xc4\x8dno mnenje... Vse te ljudi so izgnali v drug svet, imenovan Svet Izgnancev. Med vsemi ljudmi je ta usoda doletela tudi tebe. A tu ni kaj \xc4\x8dakati, \xc4\x8dim prej je potrebno uiti iz tega sveta in se vrniti v pravi svet, Zgornji imperij. Toda svet tu spodaj je poln nevarnosti in neprijaznosti. Igral\xc4\x8deva naloga je, da se re\xc5\xa1i iz tega sveta in se vrne domov, v pravi svet.\n_START_SECTION_\nExile II: Crystal Souls\n_START_PARAGRAPH_\nDrugi del, Exile II: Crystal Souls je bil ravnotako izdan leta 1995. Na\xc4\x8din igranja je enak prvemu delu, spremenijo se le naloge. V tem delu je bilo spremenjeno igralno polje, dodane pa so bile mnoge po\xc5\xa1asti, ki jih v prvem delu ni. Izbolj\xc5\xa1ana je bila grafika.\n_START_SECTION_\nZgodba\n_START_PARAGRAPH_\nPotem, ko si \xc5\xbee nekaj let doma, se spet pojavi te\xc5\xbeava. Zgornji Imperij je spoznal, da se je Svet Izgnancev razvil. Upali so, da bodo izgnanci pomrli, izginili; a temu ni bilo tako. Pre\xc5\xbeiveli so, se prilagodili razmeram in za\xc5\xbeiveli kot narod. Sedaj Zgornji Imperij skozi  Teleport po\xc5\xa1ilja vojsko, da izni\xc4\x8di, prepre\xc4\x8di nadaljnjo razvijanje. Toda izgnanci se ne predajo - njihova mo\xc4\x8d je velika. Igral\xc4\x8deva naloga pa je, da globoko v najglobjih jamah poi\xc5\xa1\xc4\x8de nadzemeljska bitja, ki izgnance lahko ustavijo.\n_START_SECTION_\nExile III: Ruined World\n_START_PARAGRAPH_\nTretji del, Exile III: Ruined World(1997) se malo bolj razlikuje od svojih predhodnikov. Sicer je igralno polje enako drugemu delu, a ta del ponuja veliko ve\xc4\x8dji svet, ve\xc4\x8d nalog in ve\xc4\x8d po\xc5\xa1asti. V tem delu je na voljo tudi veliko razli\xc4\x8dnih smeri za zaklju\xc4\x8dek igre.\n_START_SECTION_\nZgodba\n_START_PARAGRAPH_\nPo re\xc5\xa1itvi Zgornjega Imperija pred izgnanci se spet pojavi te\xc5\xbeava: svet uni\xc4\x8duje, podira neznana sila - nih\xc4\x8de pa ne ve zakaj in kako. Igral\xc4\x8deva naloga pa je, da odkrije in ustavi mogo\xc4\x8dno silo, \xc5\xa1e preden bo uni\xc4\x8dila svet, in s tem tudi njegov dom.\n_START_SECTION_\nBlades of Exile\n_START_PARAGRAPH_\n\xc4\x8cetrti del(1997) pa se \xc5\xa1e bolj razlikuje od svojih predhodnikov. Del ponuja ve\xc4\x8d razli\xc4\x8dnih scenarijev, privzeti so trije. Blades of Exile je med serijo najbolj uspel, ker ponuja izdelovalca scenarijev(Scenario Editor), s katerim lahko igralec izdela lastne scenarije. Veliko teh se dobi tudi na spletu.\n_START_SECTION_\nIzvorna koda\n_START_PARAGRAPH_\nBlades of Exile je bil izdan tudi z izvorno kodo, s katero lahko igralci predelajo igro, ali ustvarijo nekaj popolnoma novega.\n_START_SECTION_\nAvernum\n_START_PARAGRAPH_\nSerija videoiger Avernum je do \xc4\x8detrtega dela(danes jih je 7) le predelava iger Exile. Avernum ponuja lep\xc5\xa1o grafiko in igranje v 3D obliki.'